ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.05 ÷ 31.05.2014 г.

През периода 01.05.2014 г. ÷ 31.05.2014 г. експертите на РИОСВ – Монтана са извършили 78 проверки на 76 обекта. Съставен е един акт и е издадено едно наказателно постановление. Дадени са три предписания.  Постъпилите суми от наложени санкции са 2 349,42 лв.

Най-важните акценти в извършената месечна контролна дейност на риОсв – Монтана: 

· Комплексни проверки;

· Проверки на обекти с издадени комплексни разрешителни;

· Проверки по изпълнение на годишния план на РИОСВ – Монтана.
През месец май 2014 г. са извършени, съгласно заповеди на директора на РИОСВ – Монтана шест комплексни проверки в изпълнение на годишния план за контролната дейност на РИОСВ – Монтана, целящи установяване съответствието на дейността с изискванията на екологичното законодателство на следните обекти: „Вовас” ЕООД, гр. Видин, с дейност химическо чистене и продажба на бои, лакове разредители и строителни материали; „Аглая и Бан” ООД, гр. Видин, производство на латекс, фасаген, лепила на водна основа и търговия на бои, лакове и строителни материали; „ЕМКО” ЕООД, гр. Монтана, обособено военно производство – раздел машиностроително предприятие – металообработване;  „Арсов 90”ЕООД, с. Митровци, общ. Чипровци – дървопреработвателно предприятие; „Олимекс” ООД, с. Покрайна, общ. Видин -  производство на рафинирано олио;  „Кнауф България” ЕООД, гр. Видин - производство на гипс фазерни плоскости. Докладите от комплексните проверки са публикувани на интернет страницата на РИОСВ – Монтана.

През отчетния период са извършени шест проверки по изпълнение на  условията в издадените комплексни разрешителни на следните обекти: „Депо за неопасни отпадъци - сгуроотвал” с оператор „Видахим” АД, гр. Видин;  ТЕЦ „Видахим” – производство на топло и ел. енергия, с оператор „Видахим” АД, гр. Видин; „Фаустина груп” ООД, гр. Враца - производствена база с. Д-р Йосифово, общ. Монтана  - инсталация за растително масло,  инсталация за екстракция на експелер и инсталация за производство на биодизел; „Булгарплод – София” АД, гр. София – обект в гр. Монтана за интензивно отглеждане на птици – бройлери;  „Регионално депо за неопасни отпадъци за община Видин, Белоградчик, Бойница, Брегово, Грамада, Димово, Кула, Макреш, Ново село, Ружинци и Чупрене ” с оператор Община  Видин; „Игал” ООД, гр. Враца, интензивно отглеждане на птици – птицецентър „Върголия”, с. Вълчек, общ. Макреш.  При проверките не са констатирани нарушения.

  Компонент „Води”
През месец май въз основа на заповед на областния управител на област Видин експерти на РИОСВ – Монтана са участвали в проверките на комисия за обследване на потенциално опасните водни обекти и съоръжения (язовири, изравнителни басейни, хвостохранилища и защитни диги) с цел недопускане на щети и ограничаване на последиците от вредното въздействие на водите. Проверени са – поречие на река при  с. Градец, общ. Видин и сгуроотвал на ТЕЦ към „Видахим”, гр. Видин и поречие на р. Лом при с. Ружинци.
Извършени са проверки и пробонабиране на водни проби от отпадъчни води за емисионен контрол, съгласно плана за контролна дейност и във връзка със Заповед на МОСВ води от следните обекти: „Берг – Монтана фитинги” ЕАД, гр. Монтана – производство на фитинги; „Монбат” АД, София – производствена база в гр. Монтана – производство на акумулатори; КС на гр. Лом; „Аркус” АД, гр. Лясковец – обособено производство в гр. Лом; „Олимекс” ООД, с. Покрайна, общ. Видин – производство на рафинирано олио; „ДДФ - Видин” ООД, гр. Видин – добив на инертни материали; ТЕЦ „Видахим” АД, гр. Видин – производство на топло и ел. енергия.
През отчетния период е извършена проверка на участък от р. Тополовец в района на с. Градец, общ. Видин по подаден сигнал чрез оператор 112 за помътняване водите на реката, като същите са оцветени в жълто. При проверката са взети 2 броя водни проби. Показателите при експресните анализи на място по показател електропроводимост, pН и разтворен кислород са характерни за състоянието на водния обект, съгласно Наредба Н-4/14.09.2012 г. 
Извършена е проверка  на имоти, находящи се на ул. „Проф. Тодор Живков” № 49 Б и 53 , ул. „19-та” №6 и обществена тоалетна в центъра на селото с. Митровци , общ. Чипровци по препратена от МОСВ жалба  и заведена в РИОСВ - Монтана за заустване на битово-фекални отпадъчни води, формирани от имоти на ул. „Проф. Тодор Живков” № 49 Б и 53 , ул. „19-та” №6 и обществена тоалетна в центъра на селото. Съгласно закона за водите за обекти формиращи битово-фекални отпадъчни води в границите на населените места без изградени канализационни системи се прилагат разпоредбите на Закона за устройство на територията, като същите се заустват във водплътни изгребни ями, който отговарят на санитарно – хигиенните изисквания. 

През месец май е извършена проверка  на терен в регулация на с. Крапчене, общ. Монтана по подаден сигнал от км. наместник на селото, за изпомпване на битово фекални отпадъчни води от изгребна яма в отводнителен канал и замърсяване на реката в селото. Проверката е извършена съвместно с представител на общ. Монтана и сигналоподателя. Констатирано е, че няма замърсявания и сигнала е неоснователен. 
Експерти от РИОСВ – Монтана са взели участие в  комисия, назначена от кмета на община ружинци, обл. Видин за оглед на речни корита на река лом, река Нечинска бара и Медовнишка река. Във връзка с описаните реални опасности комисията е предложила незабавно да започне извършването на спасителни аварийно-възстановителни работи. 

Компонент „въздух” и фактор „шум”

През месец май са извършени проверки на обекти за продажба на бои, лакове и авторепаратурни продукти, които попадат в приложение № 1 към чл. 1 на наредбата за ограничаване на емисиите на летливи органични съединения при употребата на органични разтворители в определени бои, лакове и авторепаратурни продукти -  „Крис” ЕООД, гр. Берковица, „Шишкова къща” ООД, гр. Берковица и „Ивас” ЕООД, гр. Берковица. Всички продукти отговарят на изискванията за допустимо съдържание на ЛОС. При проверкити нарушения не са констатирани. 
През отчетния период е извършена проверка  на ТЕЦ „Видахим” – производство на топло и ел. енергия, с оператор „Видахим” АД, гр. Видин, съгласно изискванията на ЗЧАВ и издадено разрешение за допустими емисии на парникови газове, изпускани от големи горивни инсталации. При проверката е установено, че се извършва непрекъснат собствен мониторинг на вредните вещества, като данните се докладват в месечните и годишни доклади. Изпълнено е и условието по наредба №10/2003 г. за собствено периодично измерване. 
Извършени е проверка  на „Марков” ЕООД, гр. Монтана – изграждане, ремонт и сервизно обслужване на хладилна техника, във връзка с изискванията на ЗЧАВ и Регламент (ЕО) 842/2006 г.- за флуорирани парникови газове - на обекта се извършва ремонт на хладилна техника. Същият разполага с агрегат за събиране на фреони и пропускотърсачи. На обекта се води необходимата отчетност.

Управление на отпадъците и опазване на почвите

През месец април са извършени проверки на следните обекти:

- „Славянка” ЕООД, гр. Берковица – производство на хляб и хлебни изделия; „Елит 06” ЕООД, с. Замфирово, общ. Берковица – цех за производство на боза;  ЕТ „Елит – Тодор Тувалов”, с. Замфирово, общ. Берковица – цех за производство на боза - фирмите изпълняват задълженията си като заплащат на ПУДООС – София  продуктови такси за пуснатите на пазара изделия в пластмасови опаковки. Изискващата се отчетна документация е изготвена, вътрешнофирмената спецификация и месечни справки декларации. При проверките е проведена анкета и е попълнен въпросник. 

- „Метбол 2000” ООД, гр. Монтана – площадка за ОЧЦМ в гр. Берковица - дружеството има издадено разрешение за дейности с неопасни отпадъци, НУБА, ИУЕЕО, ОЧЦМ и ИУМПС. Проверената площадка е под № 2 в издаденото разрешително. При проверката е констатирано, че отпадъците се приемат на обособена площадка. ОЧЦМ се приемат и съхраняват разделно по видове и се съхраняват, съгласно изискванията до предаването им за последващо третиране. НУБА се съхраняват в затворено помещение в корозионно устойчиви съдове с надпис и код на отпадъка. Не се извършват дейности с ИУМПС и ИУГ. На обекта се води необходимата отчетност. Не се допуска третиране на отпадък извън рамките на площадката. 
През месец май са извършени проверки на площадки за ОЧЦМ и ИУМПС по приложение на ЗУО и предотвратяване на кражбите с черни и цветни метали, които са инициирани от  ОД на МВР и са извършени съвместно с техни представители  на: 
- „Вида ойл” ООД, гр. Видин - площадка за ОЧЦМ и ИУМПС - дружеството има разрешение  за дейност с кодове R 12 R 13 на отпадъци. Отпадъци се приемат от физически и юридически лица въз основа на договори. Попълват се декларации и сертификат за произход. Площадката е оборудвана с видеонаблюдение;
- „Лиомет” ЕООД, гр. Видин - площадка за ОЧЦМ - дружеството има разрешение  за дейност с кодове R 4, R 12 и R 13 на  отпадъци. Отпадъци се приемат от юридически лица въз основа на договори. Попълват се сертификат за произход. Площадката е снабдена с видеонаблюдение. Оползотворяването на отпадъците се извършва в топилен агрегат – тип „вагрянка”.  
- „Нореком Б” ООД, гр. Видин - площадка № 1 ЮПЗ (Бивша цигарена фабрика) - дружеството притежава разрешение за дейност с неопасни отпадъци – хартия, пластмаса и стъкло и ОЧЦМ. Извършват се само дейности с неопасни отпадъци. Не е установено изкупуването на ОЧЦМ. 
- „Нореком Б” ООД, гр. Видин - площадка № 2 ЗПЗ - дружеството притежава разрешение за дейност с неопасни отпадъци – хартия, пластмаса и стъкло и ОЧЦМ. Извършват се само дейности с неопасни отпадъци. Не е установено изкупуването на ОЧЦМ. 
- „Китекс” ЕООД, гр. Видин - площадка за ОЧЦМ и ИУМПС - фирмата притежава издадено от РИОСВ – Монтана безсрочно разрешение за дейности с отпадъци. Към момента на проверката на площадката се съхраняват отпадъци от ЧЦМ, НУБА и ИУМПС. Не се извършват дейности по предварително третиране и разглобяване на ИУМПС. Води се необходимата отчетност и отпадъците се съхраняват разделно. 
- „Унитрейд – 2011” ООД, гр. София – площадка гр. Видин за ОЧЦМ и ИУМПС № 1 – в жк „Строител” - фирмата притежава издадено от РИОСВ – Монтана безсрочно разрешение за дейности с отпадъци. Към момента на проверката на площадката не се извършват дейности и същата не функционира. 
- „Унитрейд – 2011” ООД, гр. София – площадка гр. Видин за ОЧЦМ и ИУМПС № 2 – в ЗПЗ ПИ 10971.511.53 - фирмата притежава издадено от РИОСВ – Монтана безсрочно разрешение за дейности с отпадъци. Към момента на проверката на площадката се съхраняват отпадъци от ЧЦМ, НУБА, пластмаси, стъкло и ИУГ. Не се събират отработени масла. Води се необходимата отчетност и отпадъците се съхраняват разделно. 
- „Ровотел стил” ООД, гр. Нови Искър – площадка гр. Видин, юпз за ОЧЦМ и ИУМПС  – фирмата притежава издадено от РИОСВ – Монтана безсрочно разрешение за дейности с отпадъци. Към момента на проверката на площадката се съхраняват отпадъци от ЧЦМ, НУБА, ИУМПС, ИУЕЕО и ИУГ. Води се необходимата отчетност и отпадъците се съхраняват разделно. 
- „Триумф” ООД, гр. Враца – площадка в гр. Монтана за ОЧЦМ - фирмата притежава издадено от РИОСВ – Монтана разрешение за дейности с отпадъци. Към момента на проверката на площадката не се констатира наличие на отпадъци от рисковата група. Води се необходимата отчетност и отпадъците се съхраняват разделно. Не се извършва предварително третиране балиране и рязане. 
- „Монт Метал - 2007” ООД, гр. Берковица – площадка в гр. Берковица за третиране на  ОЧЦМ - фирмата притежава издадено от РИОСВ – Монтана безсрочно разрешение за дейности с отпадъци. Към момента на проверката на площадката не се констатира наличие на отпадъци от рисковата група. Води се необходимата отчетност и отпадъците се съхраняват разделно. 
- „Булхарт Монтана” ЕООД гр. Монтана – пункт за изкупуване на пластмасови опаковки, хартия и картон - дружеството има издаден регистрационен документ за дейност по предварително третиране (сортиране и балиране) и съхранение на отпадъците. При проверката се констатира, че на обекта се извършва само ръчно сортиране. На обекта се води необходимата отчетност. Спазват се условията в издадения регистрационен документ. 

- склад за негодни за употреба пестициди с. Гаврил Геново, общ. Г. Дамяново. При проверката е констатирано, че същият е в добро състояние с ограничен достъп. Не са констатирани замърсявания и наличие на неприятни миризми. 

-  депо с контейнери „Б – Б” кубове с. Г. Дамяново, общ. Г. Дамяново с негодни за употреба препарати за растителна защита с изтекъл срок. При проверката е констатирано, че контейнерите са в добро състояние със здрава хидроизолация и ненарушена цялост. 

- проверка  на терен в землището на с. Охрид, общ. Бойчиновци, по изпълнение на предписание за отстраняване на варели – 4 броя с препарат за растителна защита, съхраняване на обезопасено място и предаване на лицензирана фирма за последващо третиране и обезвреждане. При извършената проверка на място се установява, че липсва обекта на предписанието, във връзка с което не могат да се предприемат действия по изпълнението му.
Биоразнообразие и защитени територии
През месец май  2014 г. са издадени 13 броя писма за горскостопански програми. Издадено е едно решение по оценка на съвместимостта. Издадени са седем преценки по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО. 
През месец май са извършени десет проверки на пунктове за изкупуване на охлюви. Съставен е едни акт за нерегламентирано изкупуване на охлюви.

През отчетния период са извършени пет проверки за състоянието на вековни дървета, съгласно изискванията на ЗБР в селата    Септемврийци, с. Игнатово, общ. Вълчедръм, гр. Вълчедръм, с. Камена Рикса, общ. Г. Дамяново, с. Видлица, общ. Г. Дамяново. При проверките не са установени нарушения.

 През месец май е извършена проверка на защитена местност „Копрен – Равно буче – Калиманица – Деяница” по условията за стопанисване, съгласно ЗЗТ. Констатирано е, че маркировката на ЗМ е налична, необходимо е поставяне на нови информационни табели. При проверката нарушения не са констатирани. 
Превантивна дейност


През отчетния период са издадени две решения за преценяване на необходимостта от ОВОС. Издадено е едно решение за преценяване на необходимостта от екологична оценка. Издадени са 14 броя писма за инвестиционните предложения и планове и програми, които не попадат в обхвата на приложение 1 и 2 от ЗООС. За две инвестиционни предложения на възложителите е указано, че предвидената дейност подлежи на преценяване на необходимостта от ОВОС. 

През периода 01.05.2014 г. ÷ 31.05.2014 г. са извършени 5 проверки във връзка издадени решения по ОВОС и преценяване необходимостта от ОВОС за инвестиционни предложения на:. 

-  условията по Решение МО-65-ПР/2008 г. на ИП „Изграждане на система за капково напояване на градини”, в земл. на с. Буковец, общ. Видин. Решението е влязло в сила на 02.10.2008 г. При проверката е установено, че по осъществяване на ИП са изградени сондажни кладенци. Към момента не са монтирани помпи, поради липса на ел. захранване. Издадено е разрешително от БДУВДР – Плевен за водовземане със срок на действие 29.12.2014 г. Съгласно изискванията на ЗООС издаденото решение не е загубило правното си действие и е в сила, тъй като в рамките на 5 години ИП е започнала неговата реализация;
- „ПСТ Видин” ЕООД, гр. Видин, във връзка с ИП – „Разширение на площ, необходима за осъществяване на съпътстващи дейности по предоставена концесия за добив на габродиабази от находище „Ошане”, общ. Белоградчик. С решение № МО 17-ПР/ 2003 г. на директора на РИОСВ – Монтана е преценено да не се извършва ОВОС  за ИП „Добив на габродиабази от находище – кариера „Ошане” с възложител „Видапътстрой” АД. Решението визира площ от 25,501 дка, като в последствие МС предоставя концесия за площ от 60,8 дка. Искането за разширение е във връзка с осъществяване на съпътстващи дейности в границите на концесионната площ;
- проверка във връзка с издадено решение № МО 1 – 1/2009 г.  за ОВОС на ИП – „Изграждане на МВЕЦ „Чупрене”, с възложител „Хидровел” ООД, гр. София. При документалната проверка в РИОСВ – Монтана е констатирано, че по осъществяване на ИП е извършено следното: От БДУВДР – Плевен са издадени съответните разрешителни за водовземане от повърхностен воден обект с цел производство на ел. енергия. Одобрен е ПУП за землището на с. Чупрене. Промемено е предназначението на 2968 кв. М. Земеделска земя. Издадено е становище от ЧЕЗ Разпределение България за условията и мястото на присъединяване на МВЕЦ към ел. разпределителната мрежа.  Съгласно изискванията на ЗООС издаденото решение не е загубило правното си действие и е в сила.  

- проверка на условията по Решение МО-33-ПР/2008 г. на ИП „Тир паркинг”, в землище на с. Крапчене, общ. Монтана с възложител Петър Петков, гр. Монтана. Решението е влязло в сила на 23.05.2008 г. При проверката се констатира че по осъществяване на ИП няма одобрен ПУП и издадено разрешително за строеж.  Съгласно изискванията на ЗООС издаденото решение е загубило правното си действие и е не в сила, тъй като в рамките на 5 години не е започнало осъществяването му. 

- проверка на условията по Решение МО-53-ПР/2008 г. на ИП „Изграждане на търговско складова база за авточасти втора употреба”, в местн. „Лъката”, землище гр. Монтана с възложител „Бодого” ЕООД, гр. Монтана. Решението е влязло в сила на 21.08.2008 г. При проверката се констатира че по осъществяване на ИП има одобрен ПУП и издадено разрешително за строеж. При проверка на място е установено, че обекта е изграден и работи по предназначение. 

Химикали 

През месец май е извършена проверка на „Димпекс” ЕООД, гр. Враца, обект в гр. Монтана за производство на домашни чехли и обувки за вътрешния пазар, съгласно изискванията на ЗЗВВОХВС. При проверката е констатирано, че за производствени нужди се използват 2 вида лепила, съхраняващи се във фабрични метални опаковки. По регламент 1907/2006 (Регламент REACH) фирмата се явява потребител по веригата на хим. в-ва и смеси. Представени са ИБЛ за използваните лепила. 
